stanford-oval/wikipedia huggingface dataset:
לוקהיד YF-12
היסטורית פיתוח

קלארנס ג'ונסון ניגש אל חיל האוויר בהצעה למטוס יירוט המבוסס על ה-A-12 שהיה צריך להתעלות ביכולתיו על ה-F-108 שפותח באותה תקופה כמענה למפציצים העל קוליים שקהילת המודיעין האמריקאית האמינה שהרוסים מפתחים. לאחר שקציני חיל האוויר השתכנעו שהדגם שהוצע על ידי לוקהיד עדיף על המתחרים, גובש מכרז בתחילת ספטמבר 1960 למטוס יירוט עתיר ביצועים, זאת לאחר שהתוכנית המתחרה בוטלה. הדרישה הולידה את ה-AF-12 שפותח תחת שם הקוד "Kedlock" שכלל מכ"ם מסוג AN/ASG-12 מבנה קדמי מוארך, תא טייס גבוה יותר, תא לנווט מאחורי הטייס ומערכות נשק תואמות. הדרישה לחתימת מכ"ם נמוכה לא נכללה בתוכנית ולכן במבנה הקדמי של המטוס מבנה המנשק הזוויתי שבניגוד ל-A-12 היה מורכב מחומרים מרוכבים בלבד. בסדרת ניסויים במנהרות רוח התגלה שהמטוס סובל מחוסר יציבות בציר הסבסוב שנבעה משינויי המבנה לטובת המכ"ם והתא. בשביל לפצות על כך הורכבו שני סנפירים קבועים מתחת לבתי המנועים והוסף סנפיר מתקפל בגחון המטוס. לשם ייצור המטוס הוסבו שלושה מטוסי A-12 לתצורת היירוט וכונו YF-12. טיסת הבכורה של מטוס הניסוי הראשון התבצעה ב-7 באוגוסט 1963.
ניסויי השיגור של טיל הAIM-47 פאלקון הראשון התבצע 16 באפריל 1964. באותו הזמן מהנדסי לוקהיד ניסו לפתור את בעיית הרחקת הטיל בעת שיגור מהמטוס שיכל לפגוע בו בהצתה של המנוע הרקטי שלו, הבעיה נפתרה על ידי שיגור הטיל על ידי מאיצים רקטיים המותקנים בצורה אנכית מהמנשא של הטיל טרם הצתת המנוע הרקטי של הטיל עצמו. ב-9 בינואר 1965 המטוס הגיע לראשונה למהירות מאך 3.2. ב-18 במרץ 1965 בוצע ניסוי הירי הראשון בו הטיל שוגר על מספר מטוסים ללא טייס במרחקים של 230 קילומטר ובגבהים מגובה פני הים ועד 11,000 מטר. ב-28 בספטמבר הטיל שוגר לראשונה בהצלחה במהלך טיסה במהירות מאך 3.2 לעבר מטרה במרחק 32 קילומטר. לאחר השיגור הטיל האיץ עצמאית למהירות מאך 7 ופספס את המטרה בכ-2 מטרים. תוכנית הניסוי הוכיחה את יכולת השיגור של המטוס, במהלכה מערכת בקרת הירי והמכ"מ של המטוס השיגו דיוק של כ-90 אחוזים.
היסטורית פיתוח > ביטול תוכנית ה-F-12B

ה-YF-12A היו גרסאות טרום סדרתיות של הדגם הראשי של המטוס שסומן כעת F-12B. חיל האוויר האמריקאי אישר את נכונותו לרכש המטוס וביקש תקצוב לצי ראשוני של-93 מטוסים. הסנאט הקצה לתוכנית 90 מיליון דולר, והמטוסים הוזמנו ב-14 במאי 1965. עם זאת, בשל העלויות הגבוהות של מלחמת וייטנאם, מזכיר ההגנה רוברט מקנמארה הקפיא את המימון של התוכנית ובחר בתוכנית של ה-F-108 הזול יותר. הסנאט הצביע שלוש פעמים להקצבת מימון לרכש של המטוסים בשלוש שנים ומקנמארה חסם את הרכש בכל פעם. ב-5 בינואר 1968 חיל האוויר הודיע רשמית לחברת לוקהיד על הפסקת תקצוב תוכנית הרכש של המטוס, ודרש את סגירת פס היצור שלו.
שיאים

מטוס הYF-12 הוא מטוס היירוט ששבר הכי הרבה שיאים ביניהם גובה טיסה שעמד על כ-90000 רגל או 27.4 קילומטר, גודל (אורך) כשל בואינג 737, מסה כ-56200 קילוגרם, מהירות מקסימלית של 3661 קמ"ש (מאך 3.5), רדיוס קרבי שעמד על כ-2500 קילומטר ומחיר שעמד על 18 מיליון דולר ליחידה ובהתאמות אינפלציה לימנו זה יוצא 175 מיליון דולר ליחידה. שיאיו של מטוס הYF-12 לא נשברו עד היום כיון שמראשיתו נועד רק למטרה אחת עצירת מפציצי הסובייטים לפלוש לארצות הברית וכיון שפיתוחו והכסף הרב שדרוש לקנייתו היה מוכן רק לאחר שהסובייטים פיתחו טילים בליסטים בין יבשתיים ולכן כיון שלא היה בו עוד צורך בוטל הYF12
היסטוריית שירות

בשנת 1967 נאס"א הייתה צריכה לבצע מספר ניסויים בתנאי טיסה מהירה לאישוש הממצאים מניסויי מנהרות הרוח לטובת תוכנית מטוס הנוסעים העל קולי של ארצות הברית, שהיה בעדיפות גבוהה באותה תקופה. חיל האוויר לעומתם היו צריכים עזרה טכנית בהבאת מטוסי ה-SR-71 שלהם למבצעיות מלאה. בשל כך חיל האוויר ונאס"א ארגנו תוכנית משותפת ביוני 1969. ב-11 בדצמבר הטיסה הראשונה יצאה לדרך. חיל האוויר התמקד ביישומים הצבאיים של טיסות הניסוי ונאס"א חקר את ההתחממות במהירות גבוהה, קירור בחיכוך עם האוויר, מחקר של מתכות בחום גבוהה על ידי צינור חלול שקורר בעזרת נוזלים (תוכנית מחקר Cold Wall), מחקרים בשדות זרימה ומגוון ניסויים לטובת תוכנית מעבורת החלל. התוכנית נחשבה לשאפתנית למדי וכללה טיסות פעם בשבוע, ועלתה 3.1 מיליון דולר בשנה (בשערים של שנות ה-1970).
אחד מהמטוסים (מספר זנב 936) התרסק בשנת 1971 והוחלף בתוכנית הניסוי במטוס SR-71 שחיל האוויר דרש לסמן כ-YF-12C. התוכנית הסתיימה ב-7 בנובמבר 1979.
לקריאה נוספת

.2004 ,LOCKHEED SR-71 BLACKBIRD, Steve Pace
הערות שוליים

↑  שבו המבנה חולק למשולשים שחלקם היו מטיטאניום וחלקם מחומרים מרוכבים, מבנה שכונה טיפול צורני(Edge Treatment).
↑  LOCKHEED SR-71 BLACKBIRD, Steve Pace, עמודים 43-53.
↑  LOCKHEED SR-71 BLACKBIRD, Steve Pace, עמודים 54-53.
↑  Calcalist | כלכליסט (2023-08-15), החץ השחור: לאן נעלם מטוס הקרב ששבר את כל השיאים?, נבדק ב-2024-08-20
↑  LOCKHEED SR-71 BLACKBIRD, Steve Pace, עמודים 112-114.
| מטוסי ה-F האמריקניים |
| --- | --- | --- |
| לפני שנת 1963 | F-84 • ‏F-86 • ‏F-87 • ‏F-88 • ‏F-89 • ‏F-91 • ‏F-92 • ‏F-93 • ‏F-94 • ‏F-95 • ‏F-96 • ‏F-97 • ‏F-98 • ‏F-99 • ‏F-100 • ‏‏F-101 • ‏F-102 • ‏F-103 • ‏F-104 • ‏F-105 • ‏F-106 • ‏F-107 • ‏F-108 • ‏F-109 • ‏F-110 • ‏F-111 |  |
| אחרי שנת 1963 | F-1 • ‏F-2 • ‏F-3 • ‏F-4 • ‏F-5 • ‏F-6 • ‏F-7 • ‏F-8 • ‏F-9 • ‏F-10 • ‏F-11 • ‏‏YF-12  • ‏F-13  • ‏F-14 • ‏F-15 • ‏F-16 • ‏F-117 • ‏‏YF-17 • ‏F/A-18 • ‏ F-19  • ‏F-20 • ‏F-21 • ‏F-22 • ‏YF-23 • ‏F-35 |  |
שיטת ציון כלי טיס של שלושת הכוחות המזוינים של ארצות הברית (1962)
| --- | --- |
בקרת זהויות :  NARA: 10663598
למבדותריום

| למבדותריום |
| --- | --- |
 לסת מאובנת של למבדותריום
תקופה
אאוקן 48 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
משפחה:: למבדותריים
סוג:: למבדותריום
מין:: Lambdotherium popoagicum
שם מדעי
 Lambdotherium

למבדותריום (שם מדעי: Lambdotherium; משמעות השם: "בהמת גלים") הוא סוג יונק פרהיסטורי מסדרת מפריטי הפרסה, שחי בתקופת האאוקן לפני 48 מיליון שנה. המאובנים שלו התגלו באמריקה הצפונית, רבים מהם בקולורדו ובויומינג, בידי חוקר המאובנים אדוארד דרינקר קופ שתיאר אותם ב-1880. סוג זה כלל מין יחיד - Lambdotherium popoagicum. מינים נוספים שהוצעו בסוג התאחדו עם מין זה.
הלמבדותריום היה מפריט פרסה קדום בעל דמיון להירקותריום ולאאוהיפוס, מראשוני הסוסיים והיה כנראה בעל אב קדמון משותף איתם. הוא דמה גם לראשון הברונתותריומים, האאוטיטאנופס שהיה קטן בהרבה מקרוביו המגושמים המשוריינים. יונק זה לא עלה בגודלו על 50 ס"מ והיה בעל רגליים דקות בעלות 4 אצבעות מכוסות פרסה. הוא היה בעל מבנה גוף שהזכיר מעט את ראשוני הקרנפיים והברונתותריומיים, כך שהוא היה קרוב גנטית לקרנפים. כיום משייכים אותו למשפחה - Lambdotheriidae שאין לה קרובים מודרניים.
ליונק זה הייתה גולגולת צרה שמעל 65% ממנה כלל החוטם. הלסתות היו בעלות שיניים חותכות ישרות בקצה הלסת ולצידם זוג ניבים גדולות מכל לסת. מאחוריהם היו שיניים טוחנות, קצרות וקטנות יותר שהותאמו ללעיסת עלים. הוא חי סביב גדות אגמים ונהרות רדודים ובאזורים לחים נוספים וניזון מעלים וצמחייה רכה. עם זאת הוא נכחד במהירות עקב היעלמות התייבשות שאירעה לקראת סוף האאוקן.
מגנונה

מגנונה (באנגלית: Maganoona או Maganuna; מעוצב: Maganona) הוא אלבום האולפן הרביעי של הזמרת-יוצרת הישראלית דנה אינטרנשיונל. הוא יצא לאור בספטמבר 1996, בהוצאת חברת התקליטים ביג פוט רקורדס. מתוכו יצאו שבעה סינגלים: "מגנונה", "מנפנפת", "דון קיחוטה", "I'm Gonna Let",‏ "Cinquemilla", "יש בו אש" ו-"Let Kiss".
את האלבום הוציאה אינטרנשיונל על ידי חברת התקליטים הליקון, בשונה משלושת אלבומיה הקודמים.
רקע

עופר ניסים הצהיר בריאיון שאירע ביוני 1996 ש"התחושה הייתה שרק עם הליקון תהיה להם הזדמנות לפרוץ מחוץ למדינת ישראל, ולכן גם חתמו על חוזה לשנה בלבד למקרה שהם לא יצליחו לענות על הציפייה". שמו של מגנונה לא מצוין בעטיפה עצמה, אלא בצד התקליטור. בנוסף לכך, בריאיון עם מני פאר אמרה ששמו יהיה "Cinquemila".
האלבום, שהופץ בידי הליקון הוביל לסערה בינה לבין אינטרנשיונל וניסים, כתוצאה מהקמת חברת הבת ביג פוט רקורדס. שנים לאחר מכן, האשימה אינטרנשיונל בראיונות שונים כי הליקון הקימה את חברת הבת ביג פוט כדי להוציא במסגרתה את התקליטים שלה, מאחר שהם "התביישו בה", להגדרתה.
בספטמבר 1997 יצאה מהדורה מיוחדת של מגנונה עם מדבקה "מצורף סינגל מתנה, הכולל: 'סקס אחר' ו-'Power'", במסגרתה צורף תקליטור של סינגל כפול הכולל את "שיר קדמשנתי (סקס אחר)" ו-"Power". התקליטור עצמו כלל ארבע רצועות בסך הכול; גרסת רמיקס ורגילה לראשונה מביניהם וגרסת רדיו וגרסה ארוכה לשנייה מביניהם.
הצלחה מסחרית

בעשרה הימים הראשונים ליציאתו הצליח מגנונה להימכר בלמעלה משבעת אלפים עותקים בסך הכול.
מגנונה נמכר בלמעלה מ-23,000 עותקים בישראל, והיה לאחד מאלבומיה הנמכרים ביותר של אינטרנשיונל באותה העת.
רשימת רצועות

| מגנונה> מס' | מגנונה> שם | מגנונה> כותב(ים) | מגנונה> משך | מגנונה>  | מגנונה>  | מגנונה>  | מגנונה>  | מגנונה>  | מגנונה>  |
| --- | --- | --- | --- | --- | --- | --- | --- | --- | --- |
| 1. | מגנונה  | דנה אינטרנשיונל | 3:45 |  |  |  |  |  |  |
| 2. | Let Kiss  | גלעד בן ש"ך | 3:16 |  |  |  |  |  |  |
| 3. | דון קיחוטה  | נינו אורסיאנו | 4:05 |  |  |  |  |  |  |
| 4. | יש בו אש (ביחד עם איגי וקסמן)   | אסתר שמיר | 4:16 |  |  |  |  |  |  |
| 5. | I'm Gonna Let  | קטע כלי | 5:21 |  |  |  |  |  |  |
| 6. | Cinquemilla  | אינטרנשיונל | 4:04 |  |  |  |  |  |  |
| 7. | מנפנפת  | יואב גינאי | 4:15 |  |  |  |  |  |  |
| 8. | אות משמים  | שמיר | 3:27 |  |  |  |  |  |  |
| 9. | סיפור אהבתם של חס וחלילה  | אהוד מנור | 3:14 |  |  |  |  |  |  |
| 10. | בוא  | חנה גולדברג | 3:39 |  |  |  |  |  |  |
| 11. | סיפור אהבתם של חס וחלילה (קטע כלי)   | מנור | 2:42 |  |  |  |  |  |  |
| 12. | מנפנפת (קלאב מיקס)   | גינאי | 5:16 |  |  |  |  |  |  |
| 13. | מגנונה (קלאב מיקס)   | אינטרנשיונל | 5:43 |  |  |  |  |  |  |
| משך כולל: | משך כולל: | משך כולל: | 51:03 |  |  |  |  |  |  |
"I'm Gonna Let" מעוצב כ-"i'M goNNA Let".
"Cinquemilla" מעוצב כ-"cHiNqueMiLLa".
נתוני מכירות

| מקום | תואר | מכירות |
| --- | --- | --- |
| ישראל (IFPI) | זהב | 23,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | ספטמבר 1996 | קלטת שמע • תקליטור | ביג פוט |  |
הערות שוליים

1 2 3 4 5 6 7 8 9  מגנונה (אלבום), באתר Dana International community
1 2  דנה אינטרנשיונל - שיר קדמשנתי (סקס אחר) / Power (באנגלית), נבדק ב-2023-08-01
↑  Ofer Nissim Featuring Danna International - Maganona (באנגלית), 1996, נבדק ב-2023-08-01
↑  Ofer Nissim Featuring Danna International - Maganona (באנגלית), 1996, נבדק ב-2023-08-01
| דנה אינטרנשיונל |
| --- | --- | --- |
| אלבומים • סינגלים • וידאוגרפיה • שירים | אלבומים • סינגלים • וידאוגרפיה • שירים |  |
| אלבומי אולפן | דנה אינטרנשיונל • אומפטמפה • איפיטמפה • מגנונה • חופשייה • יותר ויותר • החלום האפשרי • הכל זה לטובה |  |
| אלבומים אחרים | דיווה – האוסף • האלבום • אוסף הסינגלים • 101 כלבים דלמטים |  |
| ערכים קשורים | אירוויזיון 1998 • אירוויזיון 2011 • עופר ניסים • "דנה קמה" • "מחווה לדנה אינטרנשיונל" |  |
| דנה אינטרנשיונל – שירים |
| --- | --- | --- |
| דנה אינטרנשיונל | "פטה מורגנה" • "סמר-מר" • "מי שלא רוצה אותי" • "משחק הדמעות" • "No Alibi" • "ערוסה" • "Yes Sir, I Can Boogie" • "סעידה סולטנה" (2015) • "דנה אינטרנשיונל" • "ההצגה חייבת להמשך" |  |
| אומפטמפה | "לילה טוב אירופה" • "פטראנס" • "אני לא יכולה בלעדיך" • "ישנן בנות" • "Umpatampa" • "Qu'est-Ce Que C'est?" • "Right Now" •‏ "100% גבר" • "בתולה" • "Zomba" • "דרור יקרא" • "נוסעת לפטרה" |  |
| איפיטמפה | "אני רוצה לחיות" • "מי שלא רוקד עומד" • "פלאש גורדון" • "לילה טוב אירופה" • "דנה אינטרנשיונל" • "Qu'est-Ce Que C'est?" • "בתולה" |  |
| מגנונה | "מגנונה" • "Let Kiss" • "דון קיחוטה" • "יש בו אש" • "I'm Gonna Let" ‏• "Cinquemilla" • "מנפנפת" • "אות משמים" • "סיפור אהבתם של חס וחלילה" • "בוא" |  |
| דיווה – האוסף | "Power" • "שיר קדמשנתי (סקס אחר)" • "זמר שלוש התשובות" |  |
| חופשייה | "Dror Yikra (Traditional Prayer for Freedom)" •‏ "Free" • "מוכר הפרחים" • "Love Is All There Is" •‏ "Language of Love" • "עד סוף הזמן" • "La Vita è Bella" •‏ "Tease Me" •‏ "Glamorous" • "אני אוהבת" • "This Is the Night" •‏ "If You Don't Love Me The Way I Am" •‏ "Woman in Love" •‏ "Diva" |  |
| יותר ויותר | "ניצחתי" • "תן לחיות" • "אלף ימים של אהבה (קשר)" • "יותר ויותר" • "לקום בבוקר" • "אתה הורס" • "אתה הדי.ג'י. שלי" • "הרגשה טובה" • "שיר" • "בדרך אל החופש" • "הכל יהיה ורוד" • "ואחרי הכל" • "עד סוף הזמן" |  |
| החלום האפשרי | "עד היום" • "תחלום" • "תגיד לי, מי?" • "מכת חום (איי לה דיר לה דה דה)" • "החלום האפשרי" • "בסוף יהיה טוב..." • "רק לא היום" • "Gotta Move On" •‏ "Superman" • "סיפור קצר" • "ניצחתי" (גרסה אקוסטית) |  |
| הכל זה לטובה | "הכל זה לטובה" • "יום הולדת" • "בראשית" • "לא מאמינה" • "יאללה באלגן" • "סרט הודי" • "Love Boy" • "את מוכנה" • "איפה הלב" • "אתה ממגנט אותי" • "יום אחר" • "חורבות האהבה" |  |
| שירים אחרים | "Power" • "וזה לא מה ש..." • "במקום הכי נמוך בתל אביב" • "האם זו אהבה" • "עליי" • "Ding Dong" • "כשהגברים רוקדים" • "מה לעשות?" • "Loca" • "עיר שלמה" • "Down on Me" • "ילדים זה שמחה" • "אמונות קטנות" • "We Can Make It" • "רותי" • "יש לי אהבה (לה קוסטה)" • "נשארת איתך" • "Diva to Diva" •‏ "Just the Way You Are" • "מקהלה עליזה" • "אחלה גבר" • "לה קוקרצ'ה" • "Big D*** Energy" • "שקיעה אחת" |  |
טריפ רע

ערך זה עוסק במצב נפשי. אם התכוונתם למשמעות אחרת, ראו .
|  סיווגים |
| --- | --- |
 ICD-10:  F16.0 
 ICD-11:  6C49.3 
 
"טריפ רע" או התקף פסיכדלי הוא סוג של התקף הגורם לאי שקט, חרדה, פחד כתוצאה מסיבוך או הרעלה הנגרמת מצריכת סמים הזייתיים (הלוצינוגנים) כמו אל־אס־די, פנציקלידין, מסקלין וסלוויה דיווינורום ולפעמים מריחואנה. המונח משמש לפעמים כדי לתאר התקף חרדה או התקף פאניקה שמתרחש תוך כדי שימוש באותם סמים.
את תוכן החוויה תלו לפעמים בעבר בהתעוררותם של מצבים מודחקים או בתגובת חרדה להשפעות ההזייתיות של הסם.
"טריפים רעים" אחרי צריכת LSD עלולים לקרות לפעמים גם למי שהיו לו "טריפים טובים" (עם אופוריה).
היבטים קליניים

מספר תגובות יכולות לקרות תוך כדי מצב של הרעלה בעזרת סם הלוצינוגני. צרכני סמים יכולים לחוות תחושות כלליות של פרנויה ושל פחד. יש שעלולים לחוש התקף חרדה - מצב שבו האדם חווה פחד קיצוני, ולעיתים גם עם הרגשת ניתוק מהסביבה ופחד מפני שיגעון ומפני אי חזרה למציאות. הטריפ הרע יכול להתבטא גם בדיכאון עמוק עם סיכון אובדני.
הסובלים מ"טריפ רע" יכולים לבצע פעולות העלולות לפגוע בעצמם או בסובבים אותם. הפעולות יכולות להתבטא במחשבות אובדניות או אפילו בניסיון התאבדות כתוצאה מהגברת תחושות פרנואידיות והדיכאון. הסובלים יכולים לחשוב שמותם הולך ובא או אפילו שהיקום כולו הולך להתמוטט.
חלק יכולים לחוות אי התמצאות או בלבול. התפישות הנורמליות של זמן, מרחב ואפילו אישיות יכולים להשתנות, דבר שיגרום לפחד. חלק יכולים להחמיר את מצבם על ידי ניסיון ל"היאבק" בחוויה הפסיכדלית. יכולות להיות הזיות של חרקים הזוחלים לתוך או מתוך גוף ואף של הימצאות במקומות מלוכלכים כמו ביוב.
היבטים קליניים > אי-הוודאות שבחוויה

ההשפעות של סמי ההזיות (או סמים הפסיכדליים) משתנות מאוד מאדם לאדם ומחוויה אחת לשנייה.
חלק מהאנשים שנמצאים תחת השפעת הסמים שוכחים שהם לקחו סמים והם בטוחים שהעולם המופרע שהם חווים הוא אמיתי לחלוטין ושהוא יישאר ככה לתמיד.
טיפול

טיפול הבחירה בהתקפי הפאניקה והאי שקט על רקע שימוש בסמים הלוצינוגנים הוא ההמצאות בחדר שקט, עם מעט גירויים חיצוניים, שיחה שקטה ותומכת, מרגיעה ולא שיפוטית. גם על פי סטניסלב גרוף יש להפחית את הגירויים הסביבתיים ולפשט את הסביבה. גרוף סבר שניתן ולנצל את ההזדמנות שנוצרה לפתירת הקונפליקט או המשבר הנפשי שהתעורר בעקבות השימוש בסם.
תרופות פסיכיאטריות המשמשות לטיפול כוללות בעיקר דיאזפאם (ואליום) 30-10 מ"ג או בנזודיאזפינים אחרים אם המטופל נמצא באי שקט או פאניקה קיצונית . תרופות אנטי-פסיכוטיות אינן נדרשות בדרך כלל אלא כשבולטים סימנים פסיכוטיים בעוצמה גדולה. יש להימנע מתרופות בעלות השפעה אנטיכולינרגית מכיוון שסמי ההזיות הנמכרים "ברחוב" הם מעורבבים עם סמים אנטיכלוינרגיים. מרבית ה"טריפים הרעים" חולפים תוך 24 שעות אחרי הצריכה.
טימותי לירי סבר כי מקורם של חלק מהחוויות במודעות מוגברת לרמה נמוכה של סוכר בדם, היכולה להיפתר בעזרת צריכת סוכר זמין.[דרוש מקור]
לקריאה נוספת

Henry W.Lahmeyer, Robert A.Channon, R.Francis Schlemmer Jr Psychoactive Substance Abuse in Joseph A.Flaherty, Robert A.Channon, John M.Davis Lange clinical manual Psychiatry
Diagnosis &Therapy Prentice-Hall International Inc.Chicago 1988
Jane A. Kennedy Marijuana, Hallucinogens, Phencyclidine and inhalants in James l.Jacobson, Alan M.Jacobson Psychiatry Secrets Hanley&Belfus, Philadelphia 1996
הערות שוליים

↑  Ajish G. Mangot, Bad trip due to anticholinergic effect of cannabis, General Hospital Psychiatry 35, November 2013, עמ' 682.e5–6 doi: 10.1016/j.genhosppsych.2013.06.010
1 2  א. אליצור, ש. טיאנו, ח. מוניץ, מ. נוימן, פרקים נבחרים בפסיכיאטרייה, בעריכת ח. מוניץ, פפירוס, מהדורה רביעית, 2002, עמ' 441-442
↑  Jane Kennedy  עמ' 125
↑  Miller PL et al, Treatment of acute, adverse psychedelic reactions: "I've tripped and I can't get down". Journal of psychoactive drugs. 1992 Jul-Sep;24(3):277-9. PMID 1432407
↑  Stanislav Grof, Crisis Intervention in Situations Related to Unsupervised Use of Psychedelics in LSD Psychotherapy, Hunter House, Alameda California, 1980
↑  J.Kennedy 1996 עמ'  126
↑  H.Lahmeyer et al עמ' 194
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מגנונה (שיר)

"מגנונה" (באנגלית: "Maganoona" או "Maganuna") הוא סינגל שהוקלט על ידי הזמרת-יוצרת הישראלית דנה אינטרנשיונל. הוא יצא לאור ביולי 1996, על ידי חברת התקליטים ביג פוט רקורדס, כסינגל המוביל מתוך האלבום מגנונה. את השיר כתבה אינטרנשיונל לבדה, לצד עופר ניסים שהלחין והפיק אותו.
רקע

"מגנונה" נכתב על ידי דנה אינטרנשיונל, והופק על ידי עופר ניסים. בשיר, טוענת אינטרנשיונל בפני שוטרים ערביים כי היא "איננה משוגעת". בהתאם ללאומם של השוטרים, מילות השיר נכתבו בשפה הערבית. בחלקים בו נשמעו קולות סירנה משטרתית. בריאיון על "מגנונה" הסבירה אינטרנשיונל מדוע בחרה לפתוח אותו עם קול תרנגולת ("קוקורוקוקו"): בשנת 1995 בילתה בבר בגרמניה, והופיעה שם בחורה טרנסית, שנולדה באמריקה הדרומית. היא פתחה את ההופיעה שלה בצרחות המדמות קרקור תרנגול. אינטרנשיונל אהבה את המשפט והחליטה לכתוב סביבו שיר, הכולל מוטיביים מהמוזיקה המזרחית.
וידאו קליפ

ניסים, מפיק השיר, התראיין לידיעות אחרונות ביוני 1996 וסיפר כי "מגנונה" נכתב כתשובה לעם המצרי, שטען כי אינטרנשיונל משוגעת לאחר הוצאת "סעידה סולטנה" – שיר שהופץ ברחבי מצרים באופן פיראטי. הוא הוסיף ואמר כי ל"מגנונה" יופק וידאו קליפ על רקע הפירמידות.
בשנת 1996 ביקרה דנה במצרים כדי להצטלם למגזין אופנה. חלק מהצילומים היו אמורים לשמש כקליפ לשיר. כשהביקור קיבל סיקור תקשורתי עצום מהעיתונות המצרית, רבים טענו שאינטרנשיונל הגיעה למצרים מטעם המוסד, על-מנת לרגל אחר המדינה. לפני הביקור הייתה אינטרנשיונל מוכרת ברחבי המדינה בזכות הוצאת "סעידה סולטנה" ו"דנה אינטרנשיונל", ובמקביל אליו נאסר לשמוע אותם בנימוק שהזמרת מעבירה מסרים מיניים מדי לבני הנוער המצריים. הצילומים לווידאו קליפ הופסקו, ואינטרנשיונל קיבלה איסור כניסה למדינה.
הצלחה מסחרית

"מגנונה" הושמע רבות בתחנות הרדיו השונות בישראל. הוא אף הגיע למקום השני במצעד הפזמונים הבין-לאומי השבועי של רשת ג' – המיקום הגבוה ביותר אליו הגיע אמן ישראלי במצעד. בנוסף, הגיע למקום ה-38 במצעד הפזמונים הבין-לאומי השנתי לשנת 1996.
מיקומי שיא

|   ‏‏‏  מצעדים ודירוגים (1996)> מדינה |   ‏‏‏  מצעדים ודירוגים (1996)> מצעד |   ‏‏‏  מצעדים ודירוגים (1996)> מיקום שיא |   ‏‏‏  מצעדים ודירוגים (1996)>  |
| --- | --- | --- | --- |
|  ישראל | המצעד הלועזי השבועי של רשת ג' | 2 |  |
|   ‏‏‏  מצעדי סוף שנה (1996)> מדינה |   ‏‏‏  מצעדי סוף שנה (1996)> מצעד |   ‏‏‏  מצעדי סוף שנה (1996)> מיקום שיא |   ‏‏‏  מצעדי סוף שנה (1996)>  |
| --- | --- | --- | --- |
|  ישראל | המצעד הבין-לאומי השנתי של רשת ג' | 38 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | יולי 1996 | תקליטור | ביג פוט |  |
הערות שוליים

1 2  דנה אינטרנשיונל - מגנונה (באנגלית), 1996, נבדק ב-2023-07-10
1 2 3 4 5 6 7  מגנונה (שיר), באתר Dana International community
| דנה אינטרנשיונל |
| --- | --- | --- |
| אלבומים • סינגלים • וידאוגרפיה • שירים | אלבומים • סינגלים • וידאוגרפיה • שירים |  |
| אלבומי אולפן | דנה אינטרנשיונל • אומפטמפה • איפיטמפה • מגנונה • חופשייה • יותר ויותר • החלום האפשרי • הכל זה לטובה |  |
| אלבומים אחרים | דיווה – האוסף • האלבום • אוסף הסינגלים • 101 כלבים דלמטים |  |
| ערכים קשורים | אירוויזיון 1998 • אירוויזיון 2011 • עופר ניסים • "דנה קמה" • "מחווה לדנה אינטרנשיונל" |  |
| דנה אינטרנשיונל – שירים |
| --- | --- | --- |
| דנה אינטרנשיונל | "פטה מורגנה" • "סמר-מר" • "מי שלא רוצה אותי" • "משחק הדמעות" • "No Alibi" • "ערוסה" • "Yes Sir, I Can Boogie" • "סעידה סולטנה" (2015) • "דנה אינטרנשיונל" • "ההצגה חייבת להמשך" |  |
| אומפטמפה | "לילה טוב אירופה" • "פטראנס" • "אני לא יכולה בלעדיך" • "ישנן בנות" • "Umpatampa" • "Qu'est-Ce Que C'est?" • "Right Now" •‏ "100% גבר" • "בתולה" • "Zomba" • "דרור יקרא" • "נוסעת לפטרה" |  |
| איפיטמפה | "אני רוצה לחיות" • "מי שלא רוקד עומד" • "פלאש גורדון" • "לילה טוב אירופה" • "דנה אינטרנשיונל" • "Qu'est-Ce Que C'est?" • "בתולה" |  |
| מגנונה | "מגנונה" • "Let Kiss" • "דון קיחוטה" • "יש בו אש" • "I'm Gonna Let" ‏• "Cinquemilla" • "מנפנפת" • "אות משמים" • "סיפור אהבתם של חס וחלילה" • "בוא" |  |
| דיווה – האוסף | "Power" • "שיר קדמשנתי (סקס אחר)" • "זמר שלוש התשובות" |  |
| חופשייה | "Dror Yikra (Traditional Prayer for Freedom)" •‏ "Free" • "מוכר הפרחים" • "Love Is All There Is" •‏ "Language of Love" • "עד סוף הזמן" • "La Vita è Bella" •‏ "Tease Me" •‏ "Glamorous" • "אני אוהבת" • "This Is the Night" •‏ "If You Don't Love Me The Way I Am" •‏ "Woman in Love" •‏ "Diva" |  |
| יותר ויותר | "ניצחתי" • "תן לחיות" • "אלף ימים של אהבה (קשר)" • "יותר ויותר" • "לקום בבוקר" • "אתה הורס" • "אתה הדי.ג'י. שלי" • "הרגשה טובה" • "שיר" • "בדרך אל החופש" • "הכל יהיה ורוד" • "ואחרי הכל" • "עד סוף הזמן" |  |
| החלום האפשרי | "עד היום" • "תחלום" • "תגיד לי, מי?" • "מכת חום (איי לה דיר לה דה דה)" • "החלום האפשרי" • "בסוף יהיה טוב..." • "רק לא היום" • "Gotta Move On" •‏ "Superman" • "סיפור קצר" • "ניצחתי" (גרסה אקוסטית) |  |
| הכל זה לטובה | "הכל זה לטובה" • "יום הולדת" • "בראשית" • "לא מאמינה" • "יאללה באלגן" • "סרט הודי" • "Love Boy" • "את מוכנה" • "איפה הלב" • "אתה ממגנט אותי" • "יום אחר" • "חורבות האהבה" |  |
| שירים אחרים | "Power" • "וזה לא מה ש..." • "במקום הכי נמוך בתל אביב" • "האם זו אהבה" • "עליי" • "Ding Dong" • "כשהגברים רוקדים" • "מה לעשות?" • "Loca" • "עיר שלמה" • "Down on Me" • "ילדים זה שמחה" • "אמונות קטנות" • "We Can Make It" • "רותי" • "יש לי אהבה (לה קוסטה)" • "נשארת איתך" • "Diva to Diva" •‏ "Just the Way You Are" • "מקהלה עליזה" • "אחלה גבר" • "לה קוקרצ'ה" • "Big D*** Energy" • "שקיעה אחת" |  |
טלנור

| --- | --- |


 נתונים כלליים
 בורסה:  הבורסה לניירות ערך באוסלו (TEL) 
 תקופת הפעילות:  1855–הווה (כ־169 שנים)
 חברות בנות:  טלנור סרביה  Yettel Bulgaria  One Montenegro  Telenor Denmark  Yettel Hungary  Telenor Broadcast Holding  DNA  Telenor Cinclus  Telenor Infra  ATOM  Telenor India  Talkmore  Telenor Sweden  Telenor Maritim Radio  DTAC  Telenor Pakistan  Nordix Data 
 מיקום המטה:  בארום 
 ענפי תעשייה:  תעשיית הטלקומוניקציה 
 מוצרים עיקריים:  טלפון קווי, דואר אלקטרוני, mobile broadband, IPTV, ספק שירותי הזרמת מדיה, טלפוניה סלולרית, גישה לאינטרנט, תקשורת מבוססת סיב אופטי 
 הכנסות:  113,700,000,000 כתר נורווגי (נכון ל־2019) 
 רווח תפעולי:  18,848,000,000 כתר נורווגי (נכון ל־2018) 
 יו"ר:  Gunn Wærsted 
 מנכ"ל:  Sigve Brekke 
 עובדים:  20,000 (נכון ל־2020) 
  
 www.telenor.com
 
טלנור (Telenor ASA) הוא תאגיד טלקומוניקציה רב-לאומי נורווגי אשר רובו בבעלות המדינה. זו אחת מחברות הסלולר הגדולות בעולם עם פעילות ברחבי העולם, בעיקר בסקנדינביה ובאסיה. היא מספקת שירותי אינטרנט וטלוויזיה בארבע מדינות נורדיות. טלנור בעלת ברשתות ב-8 מדינות.
החברה נסחרת בבורסה לניירות ערך של אוסלו ובעלת שווי שוק של 225 מיליארד כתר נורווגי מה שהופך אותה לחברה השלישית בגודלה הנסחרת בבורסה באוסלו.
היסטוריה > טלגרף

טלנור החלה את דרכה בשנת 1855 כמונופול ממשלתי של שירותי טלגרף בשם Telegrafverket. התכנית לטלגרף הנורווגי הראשון יצאה לדרך בשנת 1848 בתוך הצי המלכותי הנורווגי, אך עד 1852, התוכניות היו פומביות והפרלמנט של נורווגיה החליט על תוכנית לבניית מערכת טלגרף בכל המדינה. Televerket החלה בחיבור של כריסטיאניה (כיום אוסלו) לשוודיה (נורווגיה הייתה באותה תקופה באיחוד עם שוודיה) וכן כריסטיאניה ודראמן. עד 1857 הגיע הטלגרף לברגן בחוף המערבי דרך סורלנדט בחוף הדרומי, וב-1871 הגיע לקירקנס בחוף הצפוני הרחוק. ב-1867 הוקמו חיבורי כבלים לדנמרק וב-1869 לבריטניה. הטלגרף היה חשוב ביותר עבור הצי הסוחר אשר כעת היה יכול להשתמש בטלגרף החשמלי על מנת לתקשר באופן מיידי בין מקומות שונים, ולקבל יתרון חדש לגמרי לטובת לוגיסטיקה.
היסטוריה > טלפון

שירות הטלפון הראשון בנורווגיה החל ב-1878 בין ארנדל לטבדסטרנד, בעוד שירות הטלפון הבינלאומי הראשון בין כריסטיאניה לסטוקהולם החל ב-1893. ב-1920 החל תהליך אוטומציה של מערכת הטלפוניה אשר הושלם ב-1985. ב-1946 הוצע שירות הטלקס הראשון, וב-1976 הופעלו חיבורי טלפון לווייניים לצי הסוחר הנורווגי, אשר היה בזמנו הגדול בעולם ולאסדת נפט בים הצפוני. זו הייתה ההתחלה של ההתחלה של אינמרסט, והדבר היווה את הצעדים הראשונים לדיגיטליזציה של רשת הטלפון בשנים 1980–1985.
החברה הציעה את מערכת הטלפון רדיו-נייד הראשונה שלה ב-1966, והוחלפה במערכת ה-NMT האוטומטית ב-1981 וב-NMT-900 המשופרת ב-1986. נורווגיה הייתה המדינה הראשונה שקיבלה מערכת טלפון נייד אוטומטית. מערכת ה-GSM הדיגיטלית נכנסה לשימוש ב-1993. הדור השלישי של טכנולוגיה ניידת עם מערכת UMTS החל לפעול במלואו בשנת 2004. טלנור ווואווי ערכו בדיקה מוצלחת של רשת 5G עם מהירויות של 70 Gbit/s בסביבת מעבדה.